ડીસીપી બલરામ મીના, ડીસીપી કરણરાજ વાઘેલા, એસીપી બી. બી. રાઠોડ, પી.આઇ. એચ. એમ. ગઢવી, પી.આઇ. બી. પી. સોનારા સહિતે માહિતી આપતા જણાવ્યું હતું કે આ લૂંટનું કાવત્રુ કિંજલે જ ઘડ્યાનું સ્પષ્ટ થઇ જતાં અને તેણે પૈસા તેના પ્રેમી હાર્દિકને આપી દીધાનું કબુલતાં હાર્દિકને તેના ગામ હામાપરથી પકડી લેવાયો હતો. કિંજલે છેલ્લા દોઢ વર્ષ દરમિયાન કટકે-કટકે પ્રેમી હાર્દિકને રૂ. ૩ લાખ તેમજ સોનાના દાગીના પણ આપ્યા હોવાનું ખુલ્યું છે. હાર્દિક પોતે પ્રેમિકા પાસે પૈસા લેવા આવ્યો ત્યારે પોતાની વેગનઆર કાર બીજા સ્થળે મુકીને મિત્ર પાર્થ પ્રવિણભાઇ કલોલાનું બાઇક જીજે૦૫એમજી-૩૭૦૨ લઇને આવ્યો હતો. આ બાઇક સીસીટીવી ફૂટેજમાં દેખાયું હોઇ તેના આધારે બાઇક માલિકને શોધી કઢાતાં આ બાઇક મિત્ર હાર્દિક લઇ ગયાનું ખુલતાં ત્યાંથી પણ કડી મળી હતી.